ხერხა

ხერხა () — მრავალწლოვან ბალახოვან მცენარეთა გვარი ისლისებრთა ოჯახისა. მათი სიმაღლე 100 – 200 სმ აღწევს. მიწისქვეშა მხოხავი ფესურა აქვთ. 

4 – 5 სახეობა იზრდება სუბტროპიკულ, ტროპიკულ და ზომიერი კლიმატის ქვეყნების ბალახოვან ჭაობებში, ტბათა დაჭაობებულ სანაპიროებზე და ზღვისპირეთის დამლაშებულ ჭაობებში. ერთი () სახეობა გვხვდება კოლხეთის დაბლობის ტორფიან ჭაობებზე. შედარებით იშვიათად აღმოსავლეთ საქართველოში. ნაპოვნია კოდორის ნამარხი ფლორის კომპლექსში, რაც მესამეულ პერიოდში მისი დაჯგუფების არსებობაზე მიუთითებს.

ლიტერატურა

რესურსები ინტერნეტში
 www.dnr.state.mn.us
 www.nhdfl.org

კატეგორია:ისლისებრნი